**APSTIPRINĀTS**

ar Ādažu novada domes

2023.gada 28.decembra sēdes

lēmumu Nr. XXX

**DARBA UZDEVUMS**

LOKĀLPLĀNOJUMA IZSTRĀDĀŠANAI NEKUSTAMAJAM ĪPAŠUMAM RĪGAS GATVĒ 61, ĀDAŽOS, ĀDAŽU NOVADĀ

1. **Lokālplānojuma izstrādes pamatojums**

Teritorijas attīstības plānošanas likuma 20.panta 4.punkts, 23. panta ceturtā daļa, 24.panta pirmā un otrā daļa, Ministru kabineta 2014..gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 33.-37.punkti un 75.-95.punkti, Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" (turpmāk – noteikumi) 235. punkts un Ādažu novada domes 2021.gada 22.jūnija sēdes lēmums Nr. 142.

Spēkā esošajā Ādažu novada teritorijas plānojumā (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu” (publicēts 13.04.2018. Latvijas Republikas oficiālajā izdevumā „Latvijas Vēstnesis”, Nr.74)), zemes vienības Rīgas gatvē 61, Ādažos, Ādažu novadā (kadastra apzīmējums 8044 004 0382) funkcionālais zonējums noteikts – Publiskās apbūves teritorija (P), kas atļauj gan komerciālu, gan nekomerciālu publiska rakstura iestāžu un objektu izvietošanu, paredzot tam atbilstošu infrastruktūru. Vienlaikus šī teritorija teritorijas plānojumā noteikta kā TIN 7 teritorija jeb Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervēta teritorija.

Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" (turpmāk – Noteikumi) 82.punts paredz, ka nosakot teritorijas plānojumā teritorijas, kas nepieciešamas jaunu transporta koridoru, ceļu, ielu vai satiksmes mezglu izbūvei, grafiskajā daļā tās nosaka kā teritorijas ar īpašiem noteikumiem – nacionālas un vietējas nozīmes transporta attīstības teritorijas (TIN7). Tāpat Noteikumu 235. punkts paredz, ka teritorijās, kas ieplānotas nacionālas un vietējas nozīmes infrastruktūras izbūvei un rekonstrukcijai, var turpināt teritorijas plānojumā noteikto atļauto izmantošanu (izņemot jaunu dzīvojamo, publisku un ražošanas ēku būvniecību), ievērojot nosacījumu, ka būves var izmantot tikai līdz plānotā infrastruktūras objekta būvprojekta izstrādes uzsākšanai, bet Noteikumu 237. punkts paredz, ka lokālplānojumos var precizēt perspektīvo transporta koridoru un trašu vietas, izvēloties optimālo risinājumu un ņemot vērā pētījumu rezultātus, ja tādi ir veikti.

1. **Lokālplānojuma mērķis**

Pamatot Ādažu novada teritorijas plānojuma grozījumus nekustamā īpašuma Rīgas gatvē 61, Ādažos, Ādažu novadā (kadastra Nr. 8044 004 0306) teritorijai, nodrošinot priekšnoteikumus teritorijas ilgtspējīgai un tehniski – ekonomiski pamatotai izmantošanai – saskaņojot TIN7 zonējuma izmaiņas ar VAS „Latvijas Valsts ceļi” un Ādažu novada Būvvaldi (turpmāk – Būvvalde) atbilstoši Darba uzdevumam.

1. **Darba uzdevumi:**
	1. Izstrādāt lokālplānojumu nekustamā īpašuma Rīgas gatvē 61 (kadastra Nr. 8044 004 0306) teritorijai saskaņā ar šo uzdevumu, Ministru kabineta 14.10.2014. noteikumiem Nr.628 „Noteikumi par pašvaldību teritorijas attīstības plānošanas dokumentiem” un citiem uz teritorijas plānošanu attiecināmiem normatīvajiem aktiem.
	2. Iesniedzot lokālplānojuma 1. redakciju, sagatavot priekšlikumus transporta organizācijas risinājumiem šai teritorijai, par pamatu izmantojot SIA “Projekts 3” 2019. gadā sagatavoto koncepciju “Autoceļu A1 attīstības un nepieciešamo uzlabojumu veikšanas izpēte Ādažu un Carnikavas apbūves teritorijā“ (turpmāk – koncepcija), kas ietver visu Izpētes zonas teritoriju.
	3. Transporta organizācijas un satiksmes drošības risinājumi ir pamatojami ar koncepciju un transporta organizācijas shēmu. Risinājumi ir jāsagatavo, ietverot plānotās apbūves skiču projektu (ēku izvietojums, funkcija, norādot plānoto autostāvvietu skaitu un veidu, plānotās piebrauktuves). Ja izpildītāja sagatavotie priekšlikumi maina apstiprinātās koncepcijas risinājumus, tad jāsagatavo šo izmaiņu piedāvājums visai izpētes teritorijai un par minētājām izmaiņām ir jāpanāk saskaņojums ar būvvaldi un VAS “Latvijas valsts ceļi”, kā arī jāinformē un risinājums jāsaskaņo ar skarto īpašumu īpašniekiem.
	4. Plānojot paralēlu ielu gar Rīgas gatvi un veidojot kopīgu izbraukšanas/pieslēguma vietu shēmu gar Rīgas gatvi zonā plānotajiem objektiem, pēc iespējas nepalielināt pieslēgumu skaitu, pamatojoties uz noteikumu prasībām, kas paredz apbūves teritorijās valsts autoceļu tuvumā plānot iekšējos paralēlos ceļus un ielas vietējai satiksmei. Paredzēt gājēju celiņa gar Rīgas gatvi izveidi, atbilstoši teritorijas plānojumā norādītajiem ielas profiliem.
	5. Projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai. Apbūves noteikumos noteikt detalizētas prasības inženierkomunikāciju tīkliem, kā arī paredzēt nepieciešamos pasākumus plānojamo teritoriju apkalpojošo ceļu uzlabošanai.
	6. Piebrauktuvju un caurbrauktuvju pieslēgumus pie maģistrālajām un vietējas nozīmes ielām paredzēt atbilstoši normatīvo aktu prasībām satiksmes jomā.
	7. Lokālplānojuma teritorijā paredzēt auto stāvvietām nepieciešamo platību atbilstoši Teritorijas plānojuma apbūves noteikumos noteiktajam: tirdzniecības objektos uz 10 m2 tirdzniecības zāles un izstāžu platības – 1 autostāvvieta, paredzēt velo novietnes. Atklātās autonovietnēs, kas paredzētas vairāk nekā 50 transportlīdzekļiem, paredzēt lietusūdeņu savākšanu un novadīšanu lietusūdens kanalizācijas sistēmā. Vietās, kur lietusūdeņu savākšanas sistēmu nav iespējams pieslēgt pie esošajiem tīkliem, paredz lokālu risinājumu, nodrošinot lietusūdeņu novadīšanu speciāli veidotā sistēmā vai filtrējošā slānī.
	8. Atbilstoši noteikumiem, auto novietnēs publiskajā ārtelpā un pie publiskām ēkām jāparedz speciālas ne mazāk kā 3,5 m platas autostāvvietas personām ar īpašām vajadzībām. Autostāvvietas, kas paredzētas personām ar īpašām vajadzībām, jāizvieto vistuvāk objektam un, ja pie publiskās ēkas paredzēts veidot vairāk nekā 10 autostāvvietas, personām ar īpašām vajadzībām jāparedz vismaz viena autostāvvieta no katrām 20 autostāvvietām.
2. **Darba saturs**

Saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 3.4. nodaļas prasībām.

1. **Izstrādes kārtība:**

Saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 5.2. nodaļas prasībām un Covid-19 infekcijas izplatības pārvaldības likuma 21. pantā noteiktajām prasībām.

1. **Izstrādāšanas nosacījumi:**
	1. Lokālplānojumu izstrādāt uz topogrāfiskā plāna LKS-92 koordinātu sistēmā, kas saskaņots attiecīgajās institūcijās un reģistrēts SIA „Mērniecības datu centrs” atbilstoši 27.08.2010. Ādažu novada saistošajiem noteikumiemNr.22 “**Par augstas detalizācijas topografiskās informācijas un citas ģeotelpiskās informācijas aprites kārtību”.**
	2. Lokālplānojumu izstrādāt, ievērojot valsts institūciju izsniegtos nosacījumus lokālplānojumu izstrādāšanai. Pieprasīt nosacījumus un, ja nepieciešams, arī atzinumus par izstrādāto lokālplānojuma redakciju no šādām institūcijām – VAS „Latvijas Valsts ceļi”, VVD Lielrīgas reģionālā vides pārvalde, Veselības inspekcija, Vides pārraudzības valsts biroju, AS “Sadales tīkls”, AS “GASO”, SIA “Ādažu Ūdens”, SIA “Tet”, SIA “Baltcom”.
	3. Paziņojumu par lokālplānojuma projekta izstrādes uzsākšanu ievietot Ādažu novada domes tīmekļvietnē, teritorijas plānošanas informatīvajā sistēmā “TAPIS”, publicēt informatīvajā izdevumā “Ādažu Vēstis” un nosūtīt lokālplānojuma teritorijā esošo nekustamo īpašumu īpašniekiem (tiesiskajiem valdītājiem), kā arī izziņot citos sabiedrībai pieejamos veidos.
	4. Lokālplānojuma projekta publisko apspriešanu organizēt Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 5.2. nodaļā un Covid-19 infekcijas izplatības pārvaldības likuma 21. pantā noteiktā kārtībā, pirms lokālplānojuma 1. redakcijas nodošanas sabiedriskajai apspriešanai, sadarbībā ar Būvvaldi izstrādājot sabiedrības līdzdalības pasākumu plānu.
	5. Paziņojumus (arī par plānotajiem publiskās apspriešanas pasākumiem) publicēt informatīvajā izdevumā “Ādažu Vēstis”, domes tīmekļvietnē, sistēmā “TAPIS”, nosūtīt lokālplānojuma teritorijā un funkcionālās izpētes zonā esošo nekustamo īpašumu īpašniekiem (tiesiskajiem valdītājiem), kā arī izziņot citos sabiedrībai pieejamos veidos.
	6. Darba izstrādāšanas gaitā pārskatus par publiskās apspriešanas rezultātiem un institūciju nosacījumiem un atzinumiem, kā arī lokālplānojuma projektu (drukātā un digitālā veidā (\*dgn vai \*dwg, \*doc failu veidā)) iesniegt Ādažu novada būvvaldē.
	7. Paziņojumu par lokālplānojuma projekta apstiprināšanu publicēt informatīvajā izdevumā “Ādažu Vēstis”, laikrakstā “Latvijas Vēstnesis”, domes tīmekļvietnē, sistēmā “TAPIS” un izziņot citos sabiedrībai pieejamos veidos.
	8. Lokalplānojuma galīgo redakciju iesniegt Ādažu novada domē, pievienojot grafiskos materiālus digitālā formā (\*dgn vai \*dwg failu veidā) un teritorijas izmantošanas un apbūves noteikumus \*pdf formātā.
	9. Apstiprināto lokālplānojumu noformēt 1 (vienā) sējumā un elektroniskā datu nesējā (CD).
	10. Lokālplānojuma grafisko daļu nodot un reģistrēt SIA „Mērniecības Datu Centrs”
	11. Darba uzdevuma derīguma termiņš ir 2 gadi.

Pielikumā : Izpētes zonas robeža

Lokālplānojuma izstrādes vadītājs M.Cinis